CELEX: 62022TN0090
Language: da
Date: 2022-02-18 00:00:00
Title: Sag T-90/22: Sag anlagt den 18. februar 2022 — Kande Mupompa mod Rådet

4.4.2022   
            
            
               DA
            
            
               Den Europæiske Unions Tidende
            
            
               C 148/41
            
         
      Sag anlagt den 18. februar 2022 — Kande Mupompa mod Rådet
      (Sag T-90/22)
      (2022/C 148/54)
      Processprog: fransk
      
         Parter
      
      
         Sagsøger: Alex Kande Mupompa (Kinshasa, Den Demokratiske Republik Congo) (ved advokaterne T. Bontinck, P. De Wolf, A. Guillerme og T. Payan)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Rådets afgørelse (FUSP) 2021/2181 af 9. december 2021 (1) annulleres, for så vidt som sagsøgeren herved er blevet opretholdt under nr. 7 i bilaget til denne afgørelse.
               
            
                  —
               
               
                  Rådets gennemførelsesforordning (EU) 2021/2177 af 9. december 2021 (2) annulleres, for så vidt som sagsøgeren herved er blevet opretholdt under nr. 7 i bilag I til denne gennemførelsesforordning.
               
            
                  —
               
               
                  Rådet for Den Europæiske Union tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende vedrørende en tilsidesættelse af retten til forsvar. I denne henseende har sagsøgeren fremsat flere klagepunkter med hensyn til tilsidesættelsen af hans rettigheder i forbindelse med de procedurer, der førte til Rådets vedtagelse og forlængelse af de restriktive foranstaltninger over for ham, og har særligt påberåbt sig en tilsidesættelse af hans ret til at blive hørt under acceptable forhold.
               
            
                  2.
               
               
                  Andet anbringende vedrørende et åbenbart urigtigt skøn, som Rådet har anlagt for så vidt angår sagsøgerens involvering i handlinger, der udgør alvorlige krænkelser af menneskerettighederne i Den Demokratiske Republik Congo. Sagsøgeren har kritiseret omstændighederne omkring den fornyede behandling, der gik forud for den anfægtede forlængelse af de restriktive foranstaltninger, og har bestridt enhver aktuel involvering i de forhold, som begrunder beslutningen om at opføre ham på listen over de personer, der er omfattet af afgørelse 2010/788/FUSP.
               
            
         (1)  Rådets afgørelse (FUSP) 2021/2181 af 9.12.2021 om ændring af afgørelse 2010/788/FUSP om restriktive foranstaltninger over for Den Demokratiske Republik Congo (EUT 2021, L 443, s. 75).
      
         (2)  Rådets gennemførelsesforordning (EU) 2021/2177 af 9.12.2021 om gennemførelse af artikel 9 i forordning (EF) nr. 1183/2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo (EUT 2021, L 443, s. 3).